Държавен вестник, бр. 71, 2010 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  71
(а) открития, научни теории и математи­
чески методи;
(б) резултати от художествено творчество; 
(в) планове, правила и методи за умствена 
дейност, играене на игри или делова дейност, 
както и компютърни програми;
(г) представяне на информация.
(3) Обектите или дейностите съгласно али­
нея 2 са изключени от патентоспособност само 
доколкото европейската патентна заявка или 
европейският патент се отнасят до тези обекти 
или дейности като такива.“
18. Член 53 се изменя така: 
„Член 53
Изключения от патентоспособност
Европейски патенти не се издават по от­
ношение на:
(а) изобретения, търговското използване на 
които би било в противоречие с обществения 
ред или морал; такова използване не се счита 
в противоречие само защото то е забранено 
от закон или правила в някоя или всички до­
говарящи страни;
(б) сортове растения или породи живот­
ни или по същество биологични процеси за 
производството им; тази разпоредба не се 
разпростира върху микробиологични процеси 
или получените чрез тях продукти;
(в) методи за лечение на хора или животни 
чрез хирургическа намеса или терапия и ди­
агностични методи, прилагани върху хора или 
животни; тази разпоредба не се прилага спрямо 
продукти, по-специално вещества и състави, 
които се използват при някои от тези методи.“
19. Член 54 се изменя така:
„Член 54
Новост
(1) Изобретението е ново, ако не е част от 
нивото на техниката.
(2) Нивото на техниката включва всичко, 
което е станало общодостъпно чрез писмено 
или устно описание, използване или по друг 
начин преди датата на подаване на европей­
ската патентна заявка.
(3) В допълнение нивото на техниката 
включва и съдържанието на европейски па­
тентни заявки така, както са подадени, датите 
на подаване на които са по-ранни от датата 
съгласно алинея 2, и които са публикувани на 
или след тази дата.
(4) Алинеи 2 и 3 не изключват от патенто­
способност вещество или състав, включени в 
нивото на техниката, които се използват при 
метод съгласно член 53 (в), при условие че из­
ползването му при такъв метод не е включено 
в нивото на техниката.
(5) Алинеи 2 и 3 не изключват от патенто­
способност и вещества или състави съгласно 
алинея 4, предназначени за специално из­
ползване при метод съгласно член 53 (в), при 
условие че такова използване не е включено 
в нивото на техниката.“
20. Член 60 се изменя така: 
„Член 60
Право на европейски патент
(1) Правото на европейски патент принадле­
жи на изобретателя или на неговия правоприем­
ник. Ако изобретателят е служител, правото на 
европейски патент се определя в съответствие 
със законодателството на страната, в която 
служителят упражнява основната си дейност; 
ако страната, в която служителят упражнява 
основната си дейност, не може да се определи, 
се прилага законодателството на страната, в 
която се намира седалището на работодателя, 
който е назначил служителя.
(2) Ако две или повече лица са създали 
изобретение независимо едно от друго, право­
то на европейски патент за това изобретение 
принадлежи на лицето, чиято европейска па­
тентна заявка е с най-ранна дата на подаване, 
при условие че заявката е публикувана.
(3) В производството пред Европейското 
патентно ведомство се счита, че правото на 
европейски патент принадлежи на заявителя.“
21. Член 61 се изменя така: 
„Член 61
Европейски патентни заявки, подадени от лица, 
които нямат право на европейски патент
(1) Когато има окончателно решение съг­
ласно което лице, различно от заявителя, има 
право на европейския патент, това лице в съ­
ответствие с Правилника за прилагане може:
(а) да продължи производството по европей­
ската патентна заявка като негова собствена 
заявка вместо заявителя:
(б) да подаде нова европейска патентна 
заявка за същото изобретение, или
(в) да поиска европейската патентна заявка 
да бъде отказана.
(2) Член 76, алинея 1 се прилага със 
съответните промени спрямо нова евро­
пейска патентна заявка, подадена съгласно 
алинея 1 (б).“
22. Член 65 се изменя така: 
„Член 65
Превод на европейския патент
(1) Всяка договаряща страна може в случаите, 
когато европейският патент, така както е изда­
ден, изменен или ограничен от Европейското 
патентно ведомство, не е съставен на един от 
официалните є езици, да изиска от патенто­
притежателя да представи в нейното централно 
ведомство по индустриална собственост превод 
на патента така, както е издаден, изменен или 
ограничен, на един от нейните официални 
езици по негов избор или когато страната е 
уточнила кой от официалните є езици да бъде 
използван – на този език. Срокът за представяне 
на превода е три месеца от датата, на която 
в Европейския патентен бюлетин е публику­
вано съобщение за издаването, поддържането 
с направените промени или ограничението на 
европейския патент, освен ако заинтересованата 
страна определи по-дълъг срок.